## Odluka o načinu i uvjetima odobravanja posebnog kredita po štednim ulozima i tekućim računima građana u dinarima

### NN 61/1991 (19.11.1991.), Odluka o načinu i uvjetima odobravanja posebnog kredita po štednim ulozima i tekućim računima građana u dinarima

# SAVJET NARODNE BANKE HRVATSKE

Na temelju člana 20. stava 1. točke 6, člana 25. i člana 80. stava 1.
točke 9. Zakona o Narodnoj banci Jugoslavije i jedinstvenome monetarnom
poslovanju narodnih banaka republika i narodnih banaka autonomnih pokrajina
("Službeni lsit SFRJ" br. 34/89, 88/89 i 61/90) i članka 1. i
7. stavka 1. Zakona o preuzimanju saveznih propisa iz oblasti financija
koji se u Republici Hrvatskoj primjenjuju kao republički zakoni ("Narodne
novine", br. 53/91) Savjet Narodne banke Hrvatske na svojoj 7. sjednici,
održanoj 12. studenog 1991. godine, donio je

## ODLUKU

### o načinu i uvjetima odobravanja posebnog kredita po štednim ulozima i tekućim računima građana u dinarima

1. Ovom se odlukom reguliraju način i uvjeti odobravanja posebnog kredita
po štednim ulozima i tekućim računima građana u dinarima (u nastavku teksta
"štedni ulozi građana") kod banaka sa sjedištem u Republici Hrvatskoj
i filijala koje posluju na teritoriju Hrvatske, a čija su sjedišta banaka
na područjima izvan Hrvatske kojs obavljaju platni promet u dinarima (u
nastavku teksta "banka"), kad banka na svojem žiro-računu ili
posebnom računu (u nastavku teksta "računu") nema dovoljno sredstava
za tekuće isplate po štednim ulozima građana, a za održavanje svoje likvidnosti
iskoristila je sredstva obvezne rezerve.

2. Posebni kredit iz točke 1. ove odluke odobrava se kad:

1 ) banka podiže gotovinu na teret svojega računa za isplate po štednim
ulozima građana preko svoje blagajne:

2) banka nalogom za prijenos plaća obvezu imaoca tekućeg računa u dinarima
prema njegovu vjerovniku, čiji se račun vodi kod Službe društvenog knjigovodstva,
na teret računa banke ili posebnog računa za obavljanje novčanog prometa
dijela banke. Posebni kredit točke 1. ove odluke odobrava se i kad na teret
računa banke ili posebnog računa za obavljanje novčanog prometa dijela
banke:

1) treba izvršiti nalog za naplatu druge banke ili druge pravne osobe
koja je za račun banke obavila isplatu po štednim ulozima građana kod banke;

2) treba izvršiti nalog za naplatu imaoca čekova po tekućem računu građana
u dinarima kod banke, primljen po osnovi naplate prodane robe ili obavljene
usluge

3. Kad organizacijska jedinica Službe društvenog knjigovodstva kod koje
se vode sredstva banke utvrdi da su stvoreni uvjeti za odobravanje pnsebnog
kredita iz točke 2. ove odluke, izdat će nalog za prijenos sredstava radi
isplate odnosno pokrića već isplaćenih štednih uloga građana u korist računa
banke; na teret računa Narodne banke Hrvatske, koji se odmah izvršava,
i o tome istog dana obavijestiti Narodnu banku Hrvatske. Istovremeno s
davanjem naloga za prijenos potrebnih sredstava u korist računa banke,
organizacijska jedinica Službe društvenog knjigovodstva izdaje i nalog
za prijenos sredstava iz stavka 1. ove točke na teret računa banke, u korist
računa Narodne banke Hrvatske, koji izvršava iz prvoga idućeg priljeva
sredstava na račun banke nakon osiguravanja pokrića na računu, prije vraćanja
sredstava obvezne rezerve korištenih za oržavanje likvidnosti.

4. Sredstva prenesena u korist računa banke u smislu točke 3. ove odluke
predstavljaju kredit Narodne banke Hrvatske odobren banci koja je nelikvidna.

5. Na iznos posebnog kredita iz stavka 1. ove točke banka plaća Narodnoj
banci Hrvatske kamatu u visini eskontne stope uvećane za 100%.

6. Narodna banke Hrvatske za iznos odobrenog posebnog kredita po štednim
uložima i tekućim računima građana u dinarima iskazat će potraživanje prema
Narodnoj banci Jugoslavije.

7. Ova odluka stupa na snagu danom objave u "Narodnim novinama",
a primjenjuje se od 16. listopada 1991. godine.

O. br. 38/91.

Zagreb, 12. studenoga 1991.

Zamjenjuje predsjednika Savjeta Narodne banke Hrvatske Zamjenik
guvernera Narodne banke Hrvatske

**mr. Zdravko Rogić, v. r.**

Odluka, NN 61/1991-1615